b"\n_START_ARTICLE_\nJard\xc3\xad japon\xc3\xa8s\n_START_PARAGRAPH_\nEl jard\xc3\xad japon\xc3\xa8s (en japon\xc3\xa8s:\xe6\x97\xa5\xe6\x9c\xac\xe5\xba\xad\xe5\x9c\x92 nihon teien) forma part de la tradici\xc3\xb3 tant en les cases privades del Jap\xc3\xb3 com en els parcs de les ciutats, en temples budistes o en capelles sintoistes. Tamb\xc3\xa9 apareix en llocs hist\xc3\xb2rics, com s\xc3\xb3n castells vells. Molts dels jardins japonesos m\xc3\xa9s famosos s\xc3\xb3n els jardins zen. La tradici\xc3\xb3 de la cerim\xc3\xb2nia del te ha generat jardins japonesos refinats que evoquen la simplicitat rural._NEWLINE_El jard\xc3\xad japon\xc3\xa8s \xc3\xa9s de tradici\xc3\xb3 molt antiga ja en l'era Heian, com un art importat de la Xina.\n_START_SECTION_\nInterpretaci\xc3\xb3 del jard\xc3\xad japon\xc3\xa8s\n_START_PARAGRAPH_\nT\xc3\xa9 una lectura geogr\xc3\xa0fica i topogr\xc3\xa0fica, el mateix paisatge japon\xc3\xa8s, un arxip\xc3\xa8lag d'illes organitzades al voltant d'un mar interior._NEWLINE_En un segon pla, el jard\xc3\xad japon\xc3\xa8s tamb\xc3\xa9 t\xc3\xa9 una visi\xc3\xb3 del cosmos, que es correspon a la que d\xc3\xb3na el sintoisme, un gran buit (la mar) que s'omple amb objectes (les illes)."